ट्रक ने 3 बसों को टक्कर मारी, 2 खाई में गिरीं, एक पलटी; 3 घायलों को दिल्ली एयर लिफ्ट किया
Madhya Pradesh Shivpuri Highway Road Accident Update  मुख्यमंत्री शिवराज सिंह चौहान ने मृतकों के परिजन को 10-10 लाख रुपए, गंभीर घायलों को 2-2 लाख रुपए और साधारण घायलों को
मध्यप्रदेश के सीधी में चुरहट-रीवा नेशनल हाईवे पर शुक्रवार रात एक भीषण सड़क हादसे में 14 बस यात्रियों की मौत हो गई। 8 ने मौके पर ही दम तोड़ दिया था, जबकि बाकी की मौत अस्पताल में हुई। रीवा और सीधी अस्पताल में कुल 60 यात्रियों को भर्ती कराया गया है। इनमें 10 की हालत गंभीर है। रीवा कलेक्टर मनोज पुष्प का कहना है कि तीन घायलों को एयर लिफ्ट कर दिल्ली ले जाया गया। दो को सतना से और एक को खजुराहो से हायर इलाज के लिए भेजा गया है।
हादसा ट्रक का टायर फटने से हुआ। बेकाबू ट्रक ने तीन खड़ी बसों को पीछे से टक्कर मार दी। सीधी ASP अंजुला पटले ने बताया कि अभी तक 14 लोगों की मौत हो चुकी है। जिसमें 8 शव चुरहट अस्पताल, 2 सीधी अस्पताल और 4 रीवा मेडिकल कॉलेज में रखे गए हैं। 10 लोगों की शिनाख्त हो गई है, जबकि 5 की शिनाख्त नहीं हो सकी है।
ये बसें सतना में हुए कोल समाज के महाकुंभ में शामिल होने के बाद सीधी लौट रही थीं। इस कार्यक्रम में केंद्रीय गृहमंत्री अमित शाह और CM शिवराज सिंह भी शामिल हुए थे। CM शिवराज सीधी में थे। वे सूचना मिलते ही घटनास्थल बड़खरा गांव पहुंच गए।
हादसे वाली जगह पर चाय-पानी के लिए रुकी थीं बसें
बताया जा रहा है कि सतना में आयोजित कोल जनजाति महाकुंभ के कार्यक्रम में भीड़ जुटाने के लिए विंध्य क्षेत्र के सभी जिलों को 300-300 बसें भरकर लोगों को लाने का टारगेट दिया गया था। शाम साढ़े 5 बजे कार्यक्रम खत्म हुआ।। सभी बसें सतना से रामपुर बघेलान और रीवा के रास्ते मोहनिया टनल होकर सीधी जा रही थीं।
टनल से एक किलोमीटर दूर सीधी जिले के चुरहट थाना क्षेत्र में बरखड़ा गांव के पास तीन बसें कुछ देर के लिए रोकी गई थीं। यहां यात्रियों के लिए चाय-नाश्ते की व्यवस्था की गई थी। इसी बीच, पीछे से आ रहे सीमेंट से भरे ट्रक ने तीनों बसों को टक्कर मारी। तीनों बसों से 50 से 60 सवार थे।
सांसद अजय प्रताप बोले- हो सकता है काल उनको वहां खींच रहा हो 
राज्यसभा सांसद अजय प्रताप सिंह ने कहा बस हादसे में हुई मौतों पर कहा- हम हिंदू धर्म के व्यक्ति हैं, थोड़ा बहुत विधि को मानते हैं। हो सकता है कि विधि के प्रभाव से काल उनको वहां खींच रहा हो, जिसके कारण यह दुर्भाग्यपूर्ण घटना घटी। जो मौतें हुई हैं वह नहीं होनी चाहिए थी। क्योंकि जहां इन मृतकों का घर पड़ता है और जहां उनकी मृत्यु हुई है उसके रूट अलग-अलग हैं। अगर सतना से ग्राम चौराहा आना है तो उसके लिए हमें छुहिया घाटी के रास्ते से आना पड़ेगा। ऐसे में उससे 40 किलोमीटर दूर मोहनिया घाटी क्यों गए थे। हमें यह अभी तक जानकारी स्पष्ट नहीं हो पाई है कि किसके आदेश से रूट को चेंज किया गया।
वाट्सएप पोस्ट भी रही वायरल, इसमें रूट बदलने का जिक्र
एक वाट्सएप पोस्ट वायरल हो रही है, जिसे जनपद पंचायत रामपुर नैकिन नाम के वाट्सएप ग्रुप में सीईओ तरुण रहंगडाले द्वारा लिखी गई बताया जा रहा है। इस पोस्ट में लिखा है कि वापसी में लंच पैकेट मोहनिया टनल पर मिलेंगे। समस्त सचिव, ग्राम रोजगार सहायकों को सूचित किया जाता है कि बसें सतना के कार्यक्रम से मोहनिया टनल पर लंच पैकेट लेते हुए वापस आएंगी। लंच पैकेट की व्यवस्था हो गई है। कोई भी छुहिया घाटी बघवार वाले रास्ते से नहीं आएगा। समस्त सचिव, रोजगार सहायक अपने-अपने बसों में बैठे हुए सभी लोगों को सूचित करें।
इन मृतकों की हुई पहचान
1. गिरीराज शरण जायसवाल पिता उदयभान जायसवाल, उम्र 36 वर्ष, निवासी कतरवार थाना मझौली। हाल पता बालक छात्रावास अधीक्षक लुरभुटी तहसील कुसमी जिला सीधी
2. राजकुमारी कोल पति छोटेलाल कोल, उम्र 55 वर्ष, निवासी चोभरा थाना रामपुर नैकिन जिला सीधी
3. चूणामणि कोल पिता छोटेलाल कोल, उम्र 45 वर्ष, निवासी चोभरा थाना रामपुर नैकिन जिला सीधी
4. मूलचंद रावत पिता आनंद रावत, उम्र 20 वर्ष, निवासी बगहा थाना जमोड़ी जिला सीधी
5. लाल कुमार रावत पिता रामलाल रावत, उम्र 30 वर्ष, निवासी वार्ड क्र. 12 बगैहा थाना जमोड़ी जिला सीधी
6. सरदार कोल पिता मंझिला कोल, उम्र 50 वर्ष, निवासी ग्राम गांधी ग्राम थाना जमोड़ी जिला सीधी
7. मनऊ कोल पिता छोट्टा कोल, उम्र 60 वर्ष, निवासी चोभरा थाना रामपुर नैकिन जिला सीधी
8. कुमरिया संवत पति मुन्ना रावत, उम्र 49 वर्ष, निवासी निवासी चोभरा थाना रामपुर नैकिन जिला सीधी
9. रामराज रावत पिता वैशाखू रावत, उम्र 30 साल, निवासी पडखुडी थाना जमोडी जिला सीधी
10. जमुना कोल पिता मुडिया कोल, उम्र 60 साल, निवासी ग्राम बाघड थाना रामपुर नैकिन जिला सीधी
11. मुन्नी बैस (रीवा के अस्पताल में भर्ती थे। इनकी पूरी डिटेल नहीं मिली है।)
12. छोटे कोल (रीवा के अस्पताल में भर्ती थे। इनकी पूरी डिटेल नहीं मिली है।)
13. ममता कोल (रीवा के अस्पताल में भर्ती थे। इनकी पूरी डिटेल नहीं मिली है।)
(दो मृतकों की पहचान नहीं हो सकी है।) 
फोटोज में देखिए हादसे की भयावहता...
मृतकों के परिजन को 10-10 लाख रुपए
मुख्यमंत्री शिवराज सिंह चौहान ने मृतकों के परिजन को 10-10 लाख रुपए, गंभीर घायलों को 2-2 लाख रुपए और साधारण घायलों को 1-1 लाख रुपए की आर्थिक मदद देने का ऐलान किया। मुख्यमंत्री शिवराज रात में ही घटनास्थल पहुंचे। सीएम ने कहा, मृतकों के परिजन को योग्यता के अनुसार सरकारी सेवाओं में लेने का प्रयास करेंगे। सीएम के साथ प्रदेश भाजपाध्यक्ष वीडी शर्मा भी मौजूद रहे। इससे पहले सीधी कलेक्टर और SP ने भी घटनास्थल का जायजा लिया। सीधी सांसद रीति पाठक भी मौके पर पहुंचीं। केंद्रीय गृहमंत्री अमित शाह, कांग्रेस नेता कमलनाथ, अजय सिंह ने भी हादसे पर दुख जताया।
टनल के पास खाना वितरण करना गलत था
प्रत्यक्षदर्शी शिक्षक विनीत कुमार शुक्ला ने बताया कि टनल के पास खाना वितरण करना गलत था। बसों में सीधे ट्रक ने आकर टक्कर मारी, जिससे दो बस खाई में गिर गईं और एक बस ऊपर रह गई। कार-जीप को भी टक्कर लगी थी जिससे वह भी दूर तक फिका गईं। हादसे के समय हम बीस-तीस मीटर तक भागे हैं, तब कहीं जाकर हमारी जान बस सकी है। जो लोग भाग नहीं सके हैं उनकी मौत हो गई।
शव गिनने में प्रशासन की हुई गलती
हादसे के बाद रात को जब मृतकों को मॉर्चुरी में शिफ्ट किया गया तो उस समय वहां तीन शव पहले से रखे हुए थे। जिसमें एक जहरखुरानी, दूसरा रीवा के एक एक्सीडेंट में मारे गए युवक का और तीसरा शव 24 घंटे पहले से रखा हुआ था। जिसकी शिनाख्त नहीं हुई थी। बस हादसे में 4 मौत हुई, लेकिन रीवा पुलिस ने सीधी पुलिस को 5 के फोटो भेज दिए। ऐसे में सीधी पुलिस 15 मौत मानकर चलने लगी। चुरहट के तहसीलदार अमृता सुमन के पहुंचने पर संजय गांधी अस्पताल प्रबंधन ने बताया कि एक अज्ञात शव है, जो एक दिन पहले का है। चुरहट तहसीलदार ने बताया कि 13 शवों की पहचान हो चुकी है। 14वें मृतक की पहचान की जा रही है।
हादसे में घायल लोगों के नाम-पते
ये भी पढ़ें...
ट्रक सीमेंट से भरा था, टक्कर के बाद पलट गया
प्रत्यक्षदर्शियों ने बताया कि रात 9 बजे मोहनिया टनल से कुछ दूरी पर यह हादसा हुआ। यहां एक तेज रफ्तार ट्रक की टक्कर से दो बसें 10 फीट गहरी खाई में गिर गईं। एक बस हाईवे पर ही पलट गई। ट्रक सीमेंट से भरा था, टक्कर के बाद पलट गया। यहां पढ़ें पूरी खबर।